Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10) i članka 30. Statuta Općine Sveti Ivan Žabno („Službeni glasnik Koprivničko- križevačke županije“ broj 10/13. i 2/18), Općinsko vijeće Općine Sveti Ivan Žabno na 11. sjednici održanoj 28. studenoga 2018. godine donijelo je

ODLUKU

o koeficijentima za obračun plaća službenika i namještenika

u Jedinstvenom upravnom odjelu Općine Sveti Ivan Žabno

Članak 1.

Odlukom o koeficijentima za obračun plaća službenika i namještenika u Jedinstvenom upravnom odjelu Općine Sveti Ivan Žabno (u daljnjem tekstu: Odluka) određuju se koeficijenti za obračun plaća službenika i namještenika zaposlenih u Jedinstvenom upravnom odjelu Općine Sveti Ivan Žabno (u daljnjem tekstu: Jedinstveni upravni odjel).

Članak 2.

Plaću službenika, odnosno namještenika u Jedinstvenom upravnom odjelu čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće uvećan za 0,5 % za svaku navršenu godinu radnog staža.

Članak 3.

Za obračun plaće službenika i namještenika u Jedinstvenom upravnom odjelu određuju se koeficijenti za sljedeća radna mjesta:

-pročelnik Jedinstvenog upravnog odjela 2,70

-viši referent za računovodstvene poslove- voditelj računovodstva 2,29

-viši referent- informatičar 2,26

-referent za računovodstvene poslove- knjigovođa 1,25

-referent- komunalni redar 1,32

-referent- poljoprivredni redar 1,50

-spremač 1,16

Članak 4.

Rješenje o plaći službenika i namještenika Jedinstvenog upravnog odjela donosi pročelnik Jedinstvenog upravnog odjela.

Članak 5.

Stupanjem na snagu ove Odluke prestaje važiti Odluka o koeficijentima za obračun plaća službenika i namještenika u Jedinstvenom upravnom odjelu Općine Sveti Ivan Žabno („Službeni glasnik Koprivničko-križevačke županije" broj 12/10. i 9/16).

Članak 6.

Ova Odluka stupa na snagu osmog dana od dana objave u „Službenom glasniku Koprivničko- križevačke županije“.

OPĆINSKO VIJEĆE OPĆINE SVETI IVAN ŽABNO

KLASA: 120-01/18-01/02

URBROJ: 2137/19-02/1-18-1

Sveti Ivan Žabno, 28. studenoga 2018.

PREDSJEDNIK:

Krešimir Habijanec